cyanic-selkie/wikianc huggingface dataset:
ஒய்ஸ்டர் அட்டை
ஒய்ஸ்டர் அட்டை மீளப்பயன்படுத்தப்படக் கூடியது. அதன் செயற்பாட்டை இணையத்தினூடாகச் செய்யலாம். மேலும் அதில் உங்கள் வரவில் உள்ள பருவகாலச் சீட்டையும் பயணம் செய்யப் பணம் செலுத்தும் வசதியையும் பாதுகாத்து வைத்துக் கொள்ளலாம்.
ஒய்ஸ்டர் அட்டை பாவனை
பயணம் செய்யும்போது சரியான கட்டணத்தைச் செலுத்துவதை உறுதி செய்ய, நீங்கள் எப்போதும் பயணத் தொடக்கத்தில் மஞ்சள் வாசிப்புப் பொறியில் தொட்டு உள்நுழைந்து பயண முடிவில் தொட்டு வெளியேற வேண்டும். அவ்வாறு செய்யாவிடில் உங்களிடம் கூடியபட்ச காசுக்கட்டணம் அறவிடப்படும். பேருந்துகளைப் பொறுத்தவரை, ஏறும்போது தொடவேண்டும். டிராம்களில் ஏறுமுன் டிராம் தரிப்பு மேடையில் உள்ள மஞ்சள் வாசிப்புப் பொறியில் தொடவேண்டும். ஆனால் இரு விடயங்களிலும் பயண முடிவில் தொட்டு வெளியேறலாகாது.
உங்கள் ஒய்ஸ்டர் அட்டையை மஞ்சள் வாசிப்புப் பொறியில் வைத்துத் தொடும்போது ஒரு ‘பீப்’ ஒலியுடன் பச்சை வெளிச்சம் வந்தால் உங்கள் அட்டை பயணத்துக்கு ஏற்றுக்கொள்ளப்பட்டு விட்டதென்று அர்த்தமாகும். இரண்டு ‘பீப்’ ஒலியுடன் சிவப்பு வெளிச்சம் வந்தால் உங்கள் ஒய்ஸ்டர் அட்டை நிராகரிக்கப்பட்டு விட்டதென்று அர்த்தமாகும். உங்கள் ஒய்ஸ்டர் அட்டை பயணத்துக்கு ஏற்றுக்கொள்ளப்படும் வரை அல்லது உங்கள் பயணத்துக்கு வேறாகக் கட்டணம் செலுத்தும் வரை நீங்கள் மேற்கொண்டு செல்லலாகாது.
இவ் அட்டையை இலண்டன் பாதாளத் தொடர்வண்டி வலையமைப்பின் 11 சேவைகளான பார்க்கலூ சேவை, சென்றல் சேவை, சேர்கிள் சேவை, டிஸ்திரிக் சேவை ஹாமசிமித் அன்ட் சிட்டி சேவை, யுபிளி சேவை, மெற்றோபொலிட்டன் சேவை, நொதேர்ன் சேவை, பிக்காடிலி சேவை, விக்ரோரியா சேவை, வாட்டர்லூ அன்ட் சிட்டி சேவை என்பனவற்றிலும் தேசிய புகையிரத சேவை புகையிரதங்களிலும் டீ.எல்.ஆர் எனப்படும் இரயில் சேவையிலும் பேரூந்துகளிலும் டிராம் வண்டிகளிலும், இலண்டன் படகு சேவைகளிலும் பயன்படுத்தலாம்.
வெளியிணைப்புகள்
Transport for London லண்டனுக்கான போக்குவரத்து நிறுவனம்
பகுப்பு:பணம் செலுத்தும் வழிமுறைகள்
வடசேரி கிறிஸ்டோபர் பேருந்து நிலையம், நாகர்கோவில்
வடசேரி கிறிஸ்டோபர் பேருந்து நிலையம் என்பது கன்னியாகுமரி மாவட்டத்தின் முக்கியமான புறநகர் பேருந்து நிலையமாகும். இப்பேருந்து நிலையம் நாகர்கோவில் நகராட்சியின் கட்டுபாட்டில் உள்ளது.
சேவைகள்
தமிழ்நாட்டின் பெரும்பாலான மாவட்டங்களுக்கும், கேரளா மற்றும் கர்நாடகா மாநிலங்களின் சில பகுதிகளுக்கும் இப்பேருந்து நிலையத்திலிருந்து பேருந்துகள் இயக்கப் படுகின்றன. கன்னியாகுமரி மாவட்டத்தின் சில பகுதிகளுக்கும் நகர மற்றும் புறநகர் பேருந்து சேவைகள் இப்பேருந்து நிலையத்திலிருந்து பேருந்துகள் இயக்கப் படுகின்றன.
முக்கிய வழிதடங்கள்
திருநெல்வேலி, மதுரை, திருச்செந்தூர், திருவனந்தபுரம், சென்னை, ஊட்டி, வேளாங்கண்ணி, வேலூர், பெங்களூர், புதுச்சேரி, திருப்பூர், கோயம்புத்தூர், திண்டுக்கல், இராமேஸ்வரம், திருச்சி, தஞ்சாவூர்
மேற்கோள்கள்
பகுப்பு:தமிழ்நாட்டுப் பேருந்து நிலையங்கள்
தாதம்பட்டி, விருதுநகர் மாவட்டம்
தாதம்பட்டி (Thathampatti village), தமிழ்நாட்டின், விருதுநகர் மாவட்டத்தின் விருதுநகர் வட்டாரத்தில் அமைந்துள்ள ஒரு சிற்றூர் ஆகும். இந்த ஊர், விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இவ்வூர் கன்னியாகுமரி -காஷ்மீர் தேசிய நெடுஞ்சாலையான எண்-7 இல் சூலக்கரை என்னும் இடத்திலிருந்து மேற்கே 3.2 கிலோமீட்டர் தொலைவில் அமைந்துள்ளது. தாதம்பட்டி பஞ்சாயத்தில் சின்ன தாதம்பட்டி, வாழவந்தாள்புரம் என்ற இரு சிறு கிராமங்கள் இணைந்துள்ளன.பெரிய தாதம்பட்டில் உள்ள முனியாண்டி சுவாமி கோயில் மிகவும் பிரபலமான ஒன்று.
தேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
அயனி
thumb|right|200px|நைத்திரேற்று அயனின் ஏற்றவழுத்தம். . தனியொழுக்கு கொண்ட சமவழுத்தத்தைக் காட்டும் முப்பரிமாண கட்டமைப்பு.
மின்னூட்டணு அல்லது அயனி (Ion) என்பது ஏற்றம் பெற்ற அணு அல்லது அணுக்கூட்டத்தைக் குறிக்கின்றது. அயனி ஈழத்தில் அயன் என்றும் வழங்கப்படுகிறது. வேதியியல் அல்லது இயற்பியல் செயல்பாடுகளின் மூலமாக அயனிகளை உருவாக்க இயலும். அணுக்கள் இயற்கையில் தம் உறுதி நிலையைப் பேணுவதற்காக தங்கள் அணு அமைப்பின் மேலோட்டிலுள்ள எலக்ட்ரான்களை இழந்தோ ஏற்றோ அயனியாக்கம் அடைகின்றன. அயனிகளில் நேர்மின்னிகளின் எண்ணிக்கையை விட எதிர்மின்னி எண்ணிக்கை அதிகமாகக் காணப்படும்.
வகைகள்
பொதுவாக அயனிகள் இரண்டு வகைப்படும். அவை '''1. எதிர்மின் அயனி 2. நேர்மின் அயனி.'''
எதிர்மின் அயனி
எதிர்மின் அயனிகள் (Anions) என்பவை எலக்ட்ரான்களைக் கூடுதலாகப் பெற்றுள்ள அணுக்கள் அல்லது அணுக்களின் குழுக்களைக் குறிக்கும் உறுப்புகள் ஆகும். எதிர்மின் அயனிகளில் புரோட்டான்களைவிட எலக்ட்ரான்கள் எண்ணிகையில் மிகுந்திருக்கும். இவ்வயனிகள் எதிர்மின் சுமையைக் கொண்டிருக்கும்.
உதாரணமாக குளோரைடு அயனிகள் Cl- என்றும் புரோமைடு அயனிகள் Br- என்றும் அயோடைடு அயனிகள் I- என்றும் குறிக்கப்படுகின்றன. இவையாவும் ஒற்றை இணைதிறன் கொண்டு ஒரேயொரு ஐதரசன் அணுவுடன் இணையும் வல்லமை கொண்ட எதிர்மின் அயனிகள் ஆகும். இதைப்போலவே இணைதிறன் இரண்டு கொண்ட எதிர்மின் அயனிகள், இணைதிறன் மூன்று கொண்ட எதிர்மின் அயனிகள் எனப்பலவகை எதிர்மின் அயனிகள் உள்ளன.
நேர்மின் அயனி
நேர்மின் அயனிகள் (Cations) என்பவை புரோட்டான்களைக் கூடுதலாகப் பெற்றுள்ள அணுக்கள் அல்லது அணுக்களின் குழுக்களைக் குறிக்கும் உறுப்புகள் ஆகும்.. நேர்மின் அயனிகளில் எலக்ட்ரான்களைவிட புரோட்டான்கள் எண்ணிகையில் மிகுந்திருக்கும். இவ்வயனிகள் எதிர்மின் அயனிகளுக்கு எதிரான நேர்மின் சுமையைக் கொண்டிருக்கும்.
உதாரணமாக ஐதரசன் அயனி H+ என்றும் சோடியம் அயனி Na+ என்றும் லித்தியம் அயனி Li+ என்றும் குறிக்கப்படுகின்றன. இவையாவும் ஒற்றை இணைதிறன் கொண்ட அயனிகள் ஆகும். இவற்றைப் போலவே இணைதிறன் இரண்டு கொண்ட நேர்மின் அயனிகள், இணைதிறன் மூன்று கொண்ட நேர்மின் அயனிகள் எனப்பலவகை நேர்மின் அயனிகள் உள்ளன.
அயனியாதல்
நடுநிலையான ஒர் அணு ஒன்று அல்லது அதற்கு மேற்பட்ட எலக்ட்ரான்களை இழந்தால் அது ஒட்டுமொத்தமாக நேர்மின் சுமையைப் பெறுகிறது. எலக்ட்ரான்களைவிட இங்கு புரோட்டான்கள் அதிகமாக இருப்பதால் இவ்வயனி நேர்மின் அயனி எனப்படுகிறது.
நடுநிலையான ஒர் அணு ஒன்று அல்லது அதற்கு மேற்பட்ட எலக்ட்ரான்களைப் பெற்றுக்கொண்டால் அது ஒட்டுமொத்தமாக எதிர்மின் சுமையைப் பெறுகிறது. எலக்ட்ரான்கள் இங்கு புரோட்டான்களைவிட அதிகமாக இருப்பதால் இவ்வயனி எதிர்மின் அயனி எனப்படுகிறது.
ஒரே அணுவால் ஆன அயனி ஓரணு அயனி என்றும் ஒன்றுக்கு மேற்பட்ட அணுக்களைக் கொண்டிருக்கும் அயனி பல்லணு அயனி என்றும் அழைக்கப்படுகின்றன. அயனிகள் கொண்டுள்ள மின்சுமை காரணமாக அவை ஒன்றை ஒன்று ஈர்க்கின்றன. இதனால் உப்புகள் எனப்படும் அயனிச்சேர்மங்கள் உருவாகின்றன.
இராயவரம் ஊராட்சி
இராயவரம் ஊராட்சி (Rayavaram Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அரிமளம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3257 ஆகும். இவர்களில் பெண்கள் 1656 பேரும் ஆண்கள் 1601 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விக்ரம் சிங் சைனி
விக்ரம் சிங் சைனி (Vikram Singh Saini) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு சூன் மாதம் 5 ஆம் தேதியன்று இவர் பிறந்தார். பாரதிய சனதா கட்சியைச் சேர்ந்த இவர் 17 ஆவது உத்தரப் பிரதேச சட்டமன்ற உறுப்பினராக கத்தோலி சட்டமன்றத் தொகுதியைப் பிரதிநிதித்துவப் படுத்துகிறார்.
வாழ்க்கைக் குறிப்பு
1969 ஆம் ஆண்டு சூன் மாதம் 5 ஆம் தேதியன்று சைனி உத்தரப்பிரதேச மாநிலத்தின் முசாபர் மாவட்டத்தில் உள்ள கவால் கிராமத்தில் பிறந்தார். இராச்பாலா சிக்சயா நிகேதன் பள்ளியில் 8ஆம் வகுப்பு வரை படித்தார். 2017 ஆம் ஆண்டு நடைபெற்ற தேர்தலில் போட்டியிட்டபோது தனது தொழிலை விவசாயம் என்று பட்டியலிட்டார்.
முசாபர்பூர் கலவரம்
2013 ஆம் ஆண்டு நடைபெற்ற முசாபர்பூர் நகர் கலவரம் தொடர்பான தேசிய பாதுகாப்புச் சட்டத்தின் கீழ் இவர் மீதான கொலை முயற்சி குற்றச்சாட்டுகள் தொடர்பாக சைனி 2020 ஆம் ஆண்டு நீதிமன்றத்தின் முன் சென்றார். இக்கலவரத்தில் மூன்று பேர் இறந்தனர். கலவரத்தில் இவர் பங்கு வகித்ததாகக் கூறி 2014 ஆம் ஆண்டு கைது செய்யப்பட்டு பின் விடுவிக்கப்பட்டார்.
சர்ச்சைகள்
மார்ச் 2017 ஆம் ஆண்டு மார்ச்சு மாதத்தில் பசுக்களை அவமரியாதை செய்தாலோ அல்லது கொலை செய்தாலோ அவரது கைகால்களை உடைப்பதாக விக்ரம் சைனி மிரட்டினார்.
23 அக்டோபர் 2017 ஆம் ஆண்டு அக்டோபர் மாதம் 23 ஆம் தேதியன்று முசாபர்பூர் நகரில் ஒரு கூட்டத்தில் கலந்து கொண்டவர்களிடம் பெண்களை துன்புறுத்தும் நபர்களை உடல் ரீதியாக தாக்குமாறு கேட்டு பேசியது சர்ச்சையை ஏற்படுத்தியது
2018 ஆம் ஆண்டு பிப்ரவரி மாதம் 5 ஆம் தேதியன்று மக்கள்தொகைக் கட்டுப்பாடு குறித்த கூட்டத்தில் உரையாற்றும் போது, இச் சட்டம் இயற்றப்படும் வரை இந்துக்கள் முடிந்தவரை அதிகமான குழந்தைகளைப் பெற்றுக்கொள்ளலாம் என்று பேசினார். இரண்டு குழந்தைகள் இல்லாமல் இருப்பவர்கள் பெற்றுக் கொள்ளலாம் என்றும் மற்றவர்கள் கூடாது என்றும் இவர் கூறினார். மக்கள்தொகைக் கட்டுப்பாட்டுச் சட்டம் இயற்றப்படும் வரை தனது மனைவியிடமும் குழந்தைகளைப் பெற்றுக்கொள்ளும்படி கூறியதாகவும் கூறினார்.
மத்தியப் பிரதேசத்தில் காங்கிரசு அரசாங்கம் வந்தே மாதரம் பாடுவது அரசு ஊழியர்களுக்கு கட்டாயமில்லை என்று 4 ஜனவரி 2019 ஆம் ஆண்டு சனவரி மாதம் 4 ஆம் தேதியன்று கூறியது. வந்தே மாதரத்திற்கு எதிரானவர்களுக்கு எதிராக ஒரு சட்டம் இருக்க வேண்டும் என்றும் அவர்கள் தேச விரோதிகளாகக் கருதப்பட வேண்டும் என்றும் சைனி அப்போது கூறினார். அதே உரையில், இந்தியாவின் பாதுகாப்புக்கு பங்கம் விளைவிக்கும் எவரும் 'தேச விரோதிகளாக' கருதப்பட வேண்டும் என்றும், அவருக்கு அமைச்சர் பதவி கொடுத்தால், அவர்களின் முதுகில் வெடிகுண்டுகளைக் கட்டி வெடிக்கச் செய்வேன் என்றும் கூறினார். பின்னர் இவர் தான் எந்தத் தவறும் செய்யவில்லை என்றும் உள்ளூர் மொழியைப் பயன்படுத்துவதாகவும் கூறினார். ஆனால் காங்கிரசு தலைவர்கள் இவர் ஒரு 'பயங்கரவாதி போல் பேசுவதாகக் கூறினார்.
செப்டம்பர் 2019 ஆம் ஆண்டு செப்டம்பர் மாதத்தில் சைனி நேரு குடும்பத்தை நீண்ட காலம் வாழ்க என்ற பொருளில் "ஐயாசு" என்று அழைத்தார். காசுமீரின் சிறப்பு தகுதியை உறுதி செய்யும் சட்டப்பிரிவு 370 ஐ அரசாங்கம் ரத்து செய்த பிறகு, 2019 ஆம் ஆண்டு ஆகத்து மாதம் 7 அன்று, காசுமீர் பெண்கள் பல கொடுமைகளுக்கு ஆளாகிறார்கள் என்றும், முசுலீம் தொழிலாளர்கள் காசுமீரில் இருக்கும் பெண்களை திருமணம் செய்து கொள்வதால் மகிழ்ச்சியடைய வேண்டும் என்றும் சைனி கூறினார். இவரது கருத்துக்கள் பெண் வெறுப்பு என்று பரவலாக ஏளனப்படுத்தப்பட்டது. ஆனால் சைனி தான் ஆட்சேபனைக்குரியதாக எதுவும் கூறவில்லை எனக் கூறி அவரது கருத்துக்களில் உறுதியாக இருந்தார்.
தகுதி நீக்கம்
இவர் குற்ற வழக்கில் இரண்டு ஆண்டுகள் மற்றும் அதற்கு மேல் சிறை தண்டனை பெற்றதால் 1951 மக்கள் பிரதிநிதித்துவச் சட்டத்தின் கீழ் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்
மேற்கோள்கள்
பகுப்பு:பாரதிய ஜனதா கட்சி அரசியல்வாதிகள் பகுப்பு: துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:1969 பிறப்புகள் பகுப்பு:இந்திய அரசியல்வாதிகள் பகுப்பு:உத்தரப் பிரதேச நபர்கள் பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
தொலைநோக்கி
thumb|right|175px|The 100 inch (2.5 m) Hooker [[தெறிப்புவகைத் தொலைநோக்கி at Mount Wilson Observatory near லாஸ் ஏஞ்சலஸ், California.]] தொலைநோக்கி (இலங்கை வழக்கு: தொலைக்காட்டி) தொலைவில் இருக்கும் பொருட்களைத் தெளிவாகப்பார்க்கப் பயன்படும் கருவி ஆகும். குறிப்பாக வானியல் பொருட்களையும் நிகழ்வுகளையும் நோக்க/அவதானிக்க இது உதவுகிறது. கருவி ஒன்றில் பயன்படுத்தப்படுவதற்கான உருப்பெருக்கும் வில்லையொன்றை பயன்படுத்தும் முதல் ஒளியியல் ஆய்வு, ஈராக்கியரான இபின் அல்-ஹேதம் என்பவரால் எழுதப்பட்ட ஒளியியல் நூல் என்னும் நூலில் காணப்படுகின்றது. இவரது தகவல்கள், பிற்காலத்து, ஐரோப்பிய தொலைநோக்கித் தொழில்நுட்ப வளர்ச்சிக்கு அடிப்படைகளை அமைத்துக் கொடுத்தன எனலாம். அத்துடன், ஒளிமுறிவு, பரவளைவு ஆடிகள் போன்றவை தொடர்பான இவரது ஆய்வுகளும் அறிவியல் புரட்சிக்கு உதவின.
தொடக்ககாலத் தொலைநோக்கிகள் லியோர்னாட் டிக்கெஸ், தாகி அல்-டின் போன்றோரால் 16 ஆம் நூற்றாண்டிலேயே விபரிக்கப்பட்டிருந்த போதும், நடைமுறையில் செயல்பட்ட தொலைநோக்கியை முதலில், 1608 ஆம் ஆண்டில் உருவாக்கியவர், ஜெர்மன்-ஒல்லாந்த கண்ணாடி வில்லை செய்வோரான ஹான்ஸ் லிப்பர்ஷே என்பவராவார். தொலைநோக்கி என்னும் பெயர் பொதுவாகக் கட்புலனாகும் ஒளியுடனேயே தொடர்புபடுத்தப்படினும், இது, மின்காந்த நிறமாலையின் பெரும்பகுதிகளை அவதானிக்க உதவும் பலவகைக் கருவிகளையும் குறிக்கப் பயன்படுகிறது.
வரலாறு
தொலைநோக்கியை உருவாக்கிய பெருமை மூவரைச் சார்ந்ததாகும். அவர்கள் ஹான்ஸ் லிப்பர் சே, ஜக்காரியாஸ் ஜான்சன், கலிலியோ கலிலி ஆகியோர் ஆவார்.
16 ஆம் நூற்றாண்டிலேயே கண் கண்ணாடி செய்பவர்கள் லென்ஸ் என்னும் வில்லைகளை உருவாக்கிவிட்டனர்.1608 ஆம் ஆண்டு டச்சு நாட்டைச் சேர்ந்த கண்ணாடி தயாரிப்பாளரான ஹான்ஸ் லிப்பர்ஷே என்பவர் குழி, குவி ஆடிகளைப் பயன்படுத்தி மூன்று மடங்கு தூரத்தில் உள்ள பொருட்களைப் பார்க்கும்படியான தொலை நோக்கியை உருவாக்கி, காப்புரிமைக்கு விண்ணப்பித்தார். அப்போது அதே நகரில் வசித்த ஜசாரியஸ் ஜான்சென் என்பவரும் தொலைநோக்கியைத் தயாரிக்கும் முயற்சியில் ஈடுபட்டு, காப்புரிமை கேட்டு விண்ணப்பித்தார். ஹான்ஸ் லிப்பர்ஷேவுக்குத் தொலைநோக்கிக்கான காப்புரிமையும் ஜான்செனுக்கு கூட்டு நுண்ணோக்கிக்கான காப்புரிமையும் வழங்கப்பட்டன.
1609 ஆம் ஆண்டு கலிலியோ கலிலி டச்சு நாட்டு வில்லைகளைப் பற்றிக் கேள்விப்பட்டார். அவர் ஒரு சில நாட்களில் சிறப்பான வில்லைகளை உருவாக்கிவிட்டார். இவரது தொலைநோக்கி 20 மடங்கு தூரத்தில் இருந்த பொருட்களையும் காட்டியது. அதுவரை உளவு பார்க்கும் கருவியாக இருந்த தொலைநோக்கியை கலிலியோ கலிலி வாணியல் ஆய்வுக்குப் பயன்படுத்தினார்.
தொலைநோக்கியின் வகைகள்
தொலைநோக்கி என்னும் பெயர் பல வகையான கருவிகளையும் குறிக்கப் பயன்படுகின்றது. இவை அனைத்தும், ஏதோ ஒரு வகையில் ஆய்வு செய்வதற்கு ஏற்றவாறு மின்காந்தக் கதிர்களை உள்வாங்கிக் கொள்வதை அடிப்படையாகக் கொண்டவை. இவற்றுள் மிகவும் பொதுவான வகை ஒளியியல் தொலைநோக்கி ஆகும். இதுவும், பிற வகைகளும் கீழே பட்டியலிடப்பட்டு உள்ளன.
ஒளியியல் தொலைநோக்கி
thumb|right|160px|50 cm refracting telescope at [[Nice Observatory.]] ஒளியியல் தொலைநோக்கி பெரும்பாலும் கட்புலனாகும் மின்காந்த அலைகளைப் பெற்றுக் குவியச் செய்வதன் மூலம் தொலைவிலிருக்கும் பொருட்களின் தெளிவான விம்பத்தை உருவாக்குகிறது. இவ்வகைத் தொலைநோக்கிகள், தொலைவில் உள்ள பொருட்களின் தோற்றக் கோணத்தைக் கூட்டுவதுடன், அவற்றின் ஒளிர்வையும் கூட்டுகிறது. ஒளியியல் தொலைநோக்கிகளின் முக்கிய கூறுகள் பெரும்பாலும் கண்ணாடியால் செய்யப்படும் வில்லைகளும், ஆடிகளும் ஆகும். இவை ஒளியைக் குவித்து உருவாக்கும் விம்பங்களைக் கண்ணால் நேரடியாகப் பார்க்கலாம், அல்லது ஒளிப்படமாகப் பிடித்தோ, தகவல்களைக் கணினிகளுக்கு அனுப்பியோ ஆய்வு செய்யலாம். ஒளியியல் தொலைநோக்கிகள் வானியல் துறையில் பெருமளவு பயன்படுவது மட்டுமன்றி, வானியல் அல்லாத பிற துறைகளில் தேவைப்படும் கருவிகளிலும் பயன்படுகின்றது. ஒளியியல் தொலைநோக்கிகள் மூன்றுவகையாக உள்ளன.
வானொலித் தொலைநோக்கி
வானொலித் தொலைநோக்கி என்பது, பரவளைவு வடிவிலான திசைசார் வானொலி அலைவாங்கி ஆகும்.
நிறமாலை மூலம்
மின்காந்த நிறமாலை மூலம் தொழிற்படும் தொலைநோக்கிகள்:
டேவிட் கோல்ட்ஸ்மித்
டேவிட் கோல்ட்ஸ்மித்  (David Goldsmith , பிறப்பு: செப்டம்பர் 11 1947, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1987-1991 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் கோல்ட்ஸ்மித் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள்
குமுளி
குமுளி இந்தியாவின் கேரள மாநிலத்தில் இடுக்கி மாவட்டத்தில் தமிழகத்தின் தேனி மாவட்டத்தில் கேரளா மற்றும் தமிழ்நாடு எல்லைப் பகுதியில் உள்ள ஊராகும். இந்த ஊரிலிருந்து 2 கிலோ மீட்டர் தொலைவில் புகழ்பெற்ற தேக்கடி வனவிலங்கு உய்வகம் அமைந்துள்ளது. மேலும் ஆனவிலாசம், சக்குப்பள்ளம், அனக்கர, புட்டடி, கொச்சற போன்றவை குமுளி அருகே உள்ள அழகிய சிற்றூர்களாகும்.அண்மையில் மங்களாதேவி கோவில் அமைந்துள்ளது. இந்திய தேசிய நெடுஞ்சாலை 220 (கோட்டயம் - குமுளி:கே.கே சாலை எனப்படுவது) இதன் வழியே செல்கிறது. சுற்றுப்புறங்களிலிருந்து ஏலக்காய்,மிளகு போன்றவையின் வணிக மையமாகவும் திகழ்கிறது. தமிழகத்திலிருந்து சபரிமலை செல்வோர் பயணிக்கும் முக்கியப் பாதையில் இந்நகர் அமைந்துள்ளது. தமிழ்நாட்டின் எல்லைப் பகுதியில் தேனி மாவட்டத்தின்கூடலூர் நகராட்சி உள்ளது.
குமுளியிலிருந்து மேற்கே கோட்டயதிற்கும், கிழக்கே தேனி வழியாக மதுரைக்கும் செல்ல நல்ல சாலை வசதிகள் உள்ளன. காந்தளூர், மூணார் வழியாக உடுமலைப்பேட்டை செல்வதற்கு சரியான சாலை வசதிகள் இல்லை. மேலும், இவ்வழியில் காட்டு விலங்குகளும் ஏராளமாக உலவும்.
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:இடுக்கி மாவட்டத்தில் உள்ள ஊர்களும் நகரங்களும்
அறிஞர் அண்ணா (நூல்)
இந்நூலில் திமுக நிறுவனரும், முன்னாள் தமிழக முதல்வருமான அண்ணாவின் வாழ்க்கை வரலாற்றினை ஆசிரியர் விவரித்துள்ளார்.
பொருளடக்கம்
பகுப்பு:மூவேந்தர் அச்சக நூல்கள் பகுப்பு:தமிழ் வாழ்க்கை வரலாற்று நூல்கள்
சோனி எரிக்சன் சி905
சோனி எரிக்சன் சி905 சோனி 'சி'(சைபர் சொட்) வகையில் உள்ள ஒரு உயர் நுட்ப கையடக்க தொலைபேசியாகும். இது 'எஸ்' வகை மற்றும் 'கே' வகை ஆஹியனவற்றை பிரதியிடுவதாக அமைகின்றது. இது சோனி எரிக்ஸ்சனின் 2008ஆம் ஆண்டிற்குரிய சிறந்த வகை கைடக்க தொலைபேசியாக அமைவதோடு இது 2008ஆம் ஆண்டு  ஐப்பசி 22ஆம் திகதி வெளியிடப்பட்டது. இதுதான் கொரியாவிற்கு வெளியில் வெளியிடப்பட்ட முதலாவது 8.1 மெகாபிக்சல் புகைப்பட  கருவியுடன் கூடிய கையடக்க தொலைபேசியாகும். அத்துடன் இது ஒய்-வை மற்றும் உதவி உலக நிலைப்பாடு அமைப்பு(ஏ-ஜி.பி .எஸ் ) ஆஹிய செயற்பாடுகளை கொண்டுள்ளது. இது ஏற்றி&ற்றி வலை அமைப்பில் வேலைசெய்யகூடிய முதலாவது சைபர்சொட் தொலைபேசியாகும். இது டிஎல்என்ஏ வலை அமைப்பில் வேலைசெய்யகூடியது.
பகுப்பு:நகர்பேசிகள்
நாகப்பட்டினம் நாகநாதசுவாமி கோயில்
நாகப்பட்டினம் நாகநாதசுவாமி கோயில் நாகப்பட்டினம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் நாகப்பட்டினம் சட்டநாதர் கோயிலின் வடக்கு வீதியில் அமைந்துள்ளது.
இறைவன், இறைவி
இக்கோயிலில் ஆதிசேசன் வணங்கிய நாகநாதசுவாமி மூலவராக உள்ளார். உலகநாயகியாக அகிலாண்டேஸ்வரி என்ற பெயரில் இறைவி உள்ளார். இராமன் வணங்கிய மூலவர் என்ற பெருமை பெற்ற கோயிலாகும்.
அமைப்பு
மூன்று நிலை ராஜகோபுரத்தைக் கொண்டு இக்கோயில் அமைந்துள்ளது. நுழைவாயில் உள்ள கல்வெட்டு ஒன்றில் ராஜராஜப்பெரும்பள்ளி என்று குறிப்பிடப்பட்டுள்ளது. ராஜகோபுரம், மூலவர் சன்னதி, இறைவி சன்னதி உள்ளிட்ட அமைப்புகளைக் கொண்டு இக்கோயில் அமைந்துள்ளது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
வேளச்சேரி வட்டம்
வேளச்சேரி வட்டம் என்பது இந்தியாவின் தமிழ்நாட்டில் சென்னை மாவட்டத்தில் உள்ள 16 வட்டங்களில் ஒன்றாகும். இது, 2013 திசம்பர் மாதத்தில் மாம்பலம்-கிண்டி, மயிலாப்பூர்-திருவல்லிக்கேணி வட்டங்களைப் பிரித்து உருவாக்கப்பட்டது. இவ்வட்டமானது பெசன்ட் நகர், தரமணி, திருவான்மியூர், வேளச்சேரி ஆகிய பகுதிகளை உள்ளடக்கியுள்ளது. இவ்வட்டம் 4 உள்வட்டங்களையும், 7 வருவாய் கிராமங்களையும் கொண்டது.
மேற்கோள்கள்
பகுப்பு:சென்னை மாவட்டம் பகுப்பு:சென்னை மாவட்ட வட்டங்கள்
வசந்தப் பட்டத் திருவிழா
வசந்தப் பட்டத் திருவிழா (Basant Kite Festival) ஒரு பருவகாலத் திருவிழா ஆகும். இது பஞ்சாப் பகுதியில் கொண்டாடப்படுகிறது. இது வசந்தத்தில் வருவதால் பஞ்சாப் மொழியில் வசந்த பஞ்சமி எனப்படுகிறது; (உருது: بسنت پنچمی; இந்தி: बसन्त पञ्चमी) ). பஞ்சாப் நாட்காட்டியின்படி மக மாத ஐந்தாம் நாளன்று (ஜனவரி கடைசியில் அல்லது பிப்ரவரி முற்பகுதியில்) இளவேனில் தொடங்கும்போது நடத்தப்படுகிறது. இது பாக்கித்தான மாநகரங்களான இலாகூரிலும் இராவல்பிண்டியிலும் கூட நடத்தப்படுகிறது. என்றாலும், பாக்கித்தனச் சட்டப்படி வேதிமக் கயிறு மாந்த வாழ்வுக்கு ஊறு விளைவிப்பதால் விழாவில் பட்டம் விடல் கடுமையாகத் தடுக்கப்பட்டுள்ளது.
இளவேனிற்காலம்
வட இந்தியாவிலும் பஞ்சாப் பகுதியிலும் வசந்த்த் திருவிழா பருவகாலப் பண்டிகையாக்க் கருதப்படுகிறது. எனவே எல்லா சமயத்தினரும் இதை பட்டம் விட்டு கொண்டாடுகிறனர். இது இளவேனிற்காலப் பருவத் தொடக்கத்தைக் குறிக்கிறது. இத்திருவிழா பின்வரும் மொழிய்யல் விளங்கும். ஆயி பசந்த்; பாலா உதந்த் (வருகுது இளவேனில்; மறையும் குளிரே!).
வசந்தப் பட்டத் திருவிழா
] இந்தியாவின் பல பகுதிகளிலும் இது சமயஞ் சாராத பண்டிகையாகக் கொண்டாடப்படுகிறது. என்றாலும் பஞ்சாப் பகுதியிலும் பாக்கித்தானப் பஞ்சாபிலும் இது மிகச் சிறப்பாகத்தைவகையில் கொண்டாடப்படுகிறது. மரபாக நெடுங்காலமாகவே பட்டம் விடுதல் வழக்கில் உள்ளது. இதில் பல கண்காட்சிகளும் நட்த்தப்படுகின்றன.
வசந்தமும் பின்பனிக் காலமும்
இந்திய ஆண்டு ஆறு பருவங்களாகப் பிரிக்கப்படுகிறது. முதல் பருவம் இளவேனில் (வசந்த இரிது) ஆகும், இரண்டாம் பருவம் முதுவேனில் (கிறிசும இரிது) ஆகும். மூன்றாம் பருவம் 'கார்காலம் (வர்ழ்ச இரிது)' ஆகும். நான்காம் பருவம் கூதிர் அல்லது இலையுதிர்காலம் 'ஷரத் இரிது' ஆகும். ஐந்தாம் பருவம் முன்பனிக் காலம் ' (ஃஏமந்த இரிது)' ஆகும். கடைசி ஆறாம் பருவம் பின்பனிக் காலம் '(ஷிஷிர் இரிது)'  ஆகும்.
வசந்த பஞ்சமி பின்பனிக் கால இறுதியில் வந்தாலும், இது இளவேனிலின் தொடக்கத்தில் வருவதாக்க் கருதப்படுகிறது. இது வசந்த காலத்தை வரவேற்க மக்களை ஆயத்தப் படுதுகிறது எனலாம். மாறாக மற்றொரு விளக்கமும் தரலாம். பண்டைய இந்தியாவில் இளவேனில் மகம்-பாகன் நடுவில் (ஜனவரி-பிப்ரவரி நடுவில்) வந்ததால், மரபாக இப்போதும் இது இக்கால இடைவெளியில் கொண்டாடப்படுகிறது.
கடுகுத் திருவிழா
கடுகு செப்டம்பரில் இருந்து பிப்ரவரிக்குள் நடப்பட்டு, இப்பயிர் பூப்பூது காய்காய்த்து மர்ச்சில் இருந்து மே மத்த்துக்குள் அறுவடை செய்யப்படுகிறது. Basant Panchami takes place towards the end of the flowering season and is therefore regarded as a festival related to mustard in the பஞ்சாப் பகுதி.
மேற்கோள்கள்
பகுப்பு:பஞ்சாபி பண்பாடு பகுப்பு:இந்திய திருவிழாக்கள்
அகம்பன் மாலாதனார்
அகம்பன் மாலாதனார் ஒரு சங்க காலத் தமிழ்ப் புலவர்.
இவர் தேனி மாவட்டத்தில் உள்ள பெரியகுளம் பகுதியிலுள்ள அகமலை என்னும் ஊரில் வாழ்ந்தவர். அகமலையில் வாழ்ந்தவர் அகம்பன்.
இப்புலவர் பெயரில் ஒரே ஒரு பாடல் மட்டும் காணப்படுகிறது. (அது நற்றிணை 81 முல்லை). வினை முற்றி மீளும் தலைவன் தன் தேர்ப்பாகனிடம் சொல்வதாக அப்பாடல் அமைந்துள்ளது.
மாலாதனார் பாடல் உரை
புரவி நிலத்தில் கொட்டி ஆதிதாளம் போட்டுக்கொண்டு செல்லும். அக்காலத்தில் அதனை வண்டியில் பூண்டும்போது அதன் பிடரியில் மணி கட்டுவர். அந்த மணி ஒலிக்கும்படி பாக! தேரில் பூட்டுக. வேந்தன் தன் பகைவனை வென்று தன்னைத் தணித்துக்கொண்டான். என் மனைவி அம்மா அரிவை விருந்தோம்ப முடியவில்லையே என்று அழுதுகொண்டிருப்பாள். அவள் புன்முறுவலைக் காணவேண்டும்.
சான்றடைவு
பகுப்பு:சங்கப் புலவர்கள்
ராம் சேவக் சர்மா
ராம் சேவக் சர்மா ( Ram Sewak Sharma 1955) என்பவர் இந்திய அரசு அதிகாரி ஆவார். இந்திய ஆட்சிப் பணி 1978 ஆம் ஆண்டு குழுவைச் சேர்ந்தவர். இந்தியத் தொலைத்தொடர்பு ஒழுங்குமுறை ஆணையம் என்ற அமைப்பின் தலைவராக இருக்கிறார். இதற்கு முன் மின்னணு மற்றும் தகவல் தொழில் நுட்பத் துறையிலும் செய்தி மற்றும் தகவல் துறையிலும் செயலர் பொறுப்புகளில் பணியாற்றினார்.
கல்வித் தகுதிகள்
உத்தரபிரதேச மாநிலத்தில் ஒரு சிற்றுரில் பிறந்தார். அந்த ஊருக்கு அண்மையில் இருந்த பள்ளிகளில் பயின்று அலகாபாத் பல்கலைக் கழகத்தில் சேர்ந்து 1974இல் இளம் அறிவியல் பட்டம் பெற்றார். கான்பூர் ஐ.ஐ.டி. கல்வி நிறுவனத்தில் படித்து 1976இல் கணிதத்தில் முதுஅறிவியல் பட்டம் பெற்றார். பின்னர் 2000 ஆண்டில் கலிபோர்னியா பல்கலைக்கழகத்தில் கணினித் துறையில் பட்டம் பெற்றார்.
சர்ச்சை
ஆர்.எஸ்.சர்மா அண்மையில் தனது ஆதார் எண்ணை வெளியிட்டு, இதனைக் கொண்டு தனது தனி விவரங்களைக் கண்டுபிடியுங்கள் என வெளிப்படையாக டுவிட்டரில் அறைகூவல் விடுத்தார். வெளியான சில மணி நேரங்களில் சில குறும்பர்கள் ஆர்.எஸ்.சர்மாவின் பான்எண், பிறந்த தேதி, தொலைபேசி எண் போன்ற விவரங்கள்  அனைத்தையும் வெளியிட்டனர். அவரது வங்கிக் கணக்கிலும் ஒரு ரூபாய் செலுத்தப்பட்டது. இந்தச் செய்தி பரபரப்பையும் விவாதங்களையும் ஏற்படுத்தியது.
மேற்கோள்
பகுப்பு:இந்திய அரசு அதிகாரிகள் பகுப்பு:1955 பிறப்புகள்
எனது நாடக வாழ்க்கை (நூல்)
எனது நாடக வாழ்க்கை என்பது அவ்வை சண்முகம் அவர்களின் தன் வரலாற்று நூலாகும். இது அவரது வாழ்க்கை வரலாறு என்றாலும், அது 50 ஆண்டுகால, தமிழ் நாடக வரலாற்றைச் சொல்லும் நூலாகும். இந்த நூலில் 1918 ஆம் ஆண்டு தொடங்கி 1972 வரை தன் நாடக உலக அனுபவங்களை எழுதியிருக்கிறார். இந்த நூல் முதலில் கவி கா. மு. ஷெரீப் நடத்திய சாட்டை என்ற வார இதழில் தொடராக வந்தது பின்னர் அதன் தொகுப்பு நூல்வடிவம் பெற்றது.
வெளி இணைப்புகள்
விக்கி மூலத்தில், எனது நாடக வாழ்க்கை மின்நூலாக பகுப்பு:தன்வரலாற்றுத் தமிழ் நூல்கள் பகுப்பு:1972 தமிழ் நூல்கள்
கவிரத்ன காளிதாஸ்
கவிரத்ன காளிதாஸ் 1937-ஆம் ஆண்டு, சூன் 19இல் வெளிவந்த, 16,950 அடி நீளமுடைய புராணத் தமிழ்த் திரைப்படமாகும். வடிவேலு நாயக்கர் இயக்கத்தில் ராணி செட்டி, தயாரித்து வெளியான இத்திரைப்படத்தில் டி. எஸ். சந்தானம், பி. சுந்தர பாக்யம் மற்றும் பலரும் நடித்துள்ளனர்.
தொழிலாளி
இந்தியாவில் தொழிலாளி என்பவர் யார் என்பதை இந்தியத் தொழிற்சாலைகள் சட்டம் - 1948 ன் பிரிவு 2(L) விளக்குகிறது. இதன்படி, ஒரு நபர், முதலாளியால்]] நேரடியாகவோ அல்லது அவரது முகவரின் மூலமாகவோ, முதலாளிக்குத் தெரிந்தோ அல்லது தெரியாமலோ, கூலி கொடுத்தோ அல்லது கூலி கொடுக்காமலோ, உற்பத்தி நடைமுறையில் அல்லது உற்பத்திக்கு பயன்படும் இயந்திரங்களைச் சுத்தம் செய்து பராமரிப்பதில் அல்லது உற்பத்திக்கு தொடர்புடைய வேறு எந்தச் செயலிலும் ஈடுபடுத்தப்பட்டால் அந்நபர் தொழிலாளி என அழைக்கப்படுவார். அந்நபருக்கு வழங்கப்படும் கூலி நேரக்கூலியாகவோ, வேலைக்கேற்ற கூலியாகவோ இருந்தாலும் அந்நபர் தொழிலாளி ஆவார். தொழிலாளி என்பது பதினெட்டு வயதைக் கடந்தவர்களை மட்டும் குறிக்க கூடியது.
வெளி இணைப்பு
பகுப்பு:தொழிலாளர்
டேவிட் கோரோட்
டேவிட் கோரோட்  (David Gorrod , பிறப்பு: நவம்பர் 10 1975, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் கோரோட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
சோளிங்கர் சுந்தரமூர்த்தி கோயில்
சோளிங்கர் சுந்தரமூர்த்தி கோயில் தமிழ்நாட்டில் வேலூர் மாவட்டம், சோளிங்கர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாவத்தூர் கன்னிமார் கோயில்
மாவத்தூர் கன்னிமார் கோயில் தமிழ்நாட்டில் கரூர் மாவட்டம், மாவத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜோஹிலா ஆறு
ஜோஹிலா ஆறு, இந்திய மாநிலமான மத்தியப் பிரதேசத்தின் அனூப்பூர் மாவட்டத்தில் அமைந்துள்ள அமர்காண்டக் மலைகளில் உருவாகிறது. அமர்கண்டக்கிலிருந்து 10 கி.மீ தூரத்திலுள்ள ஜவலேஷ்வர் மலைக்கு அருகில் உள்ள ராஜேந்திரகிராமம் வழியாக செல்கிறது. உமரியா மாவட்டத்திலுள்ள கெல்ஹரி ஆற்றுடன் கலக்கிறது.இவ்வாற்றில் மற்றொரு கிளையாற்றில் நீர்த்தேக்கம் அமைக்கப்பட்டுள்ளது.
சான்றுகள்
பகுப்பு:இந்திய ஆறுகள்
நெல்லுக்கடை மாரியம்மன் கோயில்
நெல்லுக்கடை மாரியம்மன் கோயில் நாகப்பட்டினம் மாவட்டத்தில் உள்ள அம்மன் கோயிலாகும்.
அமைவிடம்
இக்கோயில் நாகப்பட்டினம் நகரில் அமைந்துள்ளது.
இறைவன், இறைவி
அழகிய ராஜகோபுரத்தையும், உள் திருச்சுற்றையும் கொண்டு இக்கோயில் அமைந்துள்ளது.இக்கோயிலில் உள்ள மூலவர் மாரியம்மன் நான்கு கரங்களைக் கொண்டு அமைந்துள்ளார்.சிறந்த பிரார்த்தனைத் தலம் என்ற பெருமையினை இக்கோயில் பெற்றுள்ளது.
செடில் உற்சவம்
ஒவ்வொரு ஆண்டும் இங்கு நடைபெறுகின்ற செடில் உற்சவம் மிகவும் புகழ்பெற்றதாகும். அவ்விழா சித்திரை மாதத்தில் நடைபெறுகிறது. குழந்தை வரம் வேண்டுகின்றவர்கள் தம் பிரார்த்தனை நிறைவேறியபின்னர் நேர்த்திக்கடனை நிறைவேற்றும்பொருட்டு தங்கள் குழந்தைகளை செடில் உற்சவத்தில் பங்கேற்கவைக்கின்றனர். ஏற்றம் போல அமைந்துள்ள செடிலில் குழந்தைகளைத் தாங்கிய படியானது பூசாரியால் சக்கரம் போல சுழற்றப்படுவதே நேர்த்திக்கடனாகக் கருதப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சாக்தம் பகுப்பு:தமிழ்நாட்டிலுள்ள மாரியம்மன் கோயில்கள்
குடற்காய்ச்சல்
டைஃபாய்டு காய்ச்சல் என்பது, சால்மோனெல்லா டைஃபி அல்லது பொதுவாக குடற்காய்ச்சல் என்று அழைக்கப்படும் ஒரு வகையான நோய் ஆகும். உலகம் முழுவதும் பொதுவாக, நோய்த் தொற்றால் பாதிக்கப்பட்ட நபரின் மலத்தினால் அசுத்தமாக்கப்பட்ட உணவு அல்லது தண்ணீரை உட்கொள்ளுவதால் இது பரவுகின்றது. பின்னர், இந்த நுண்ணுயிரி (பாக்டீரியா) கிருமி, குடல் சுவரைத் துளைத்து நுழைந்து இரத்த விழுங்கணுக்களினால் விழுங்கப்படுகிறது. சால்மோனெல்லா டைஃபி, இன்னும் சரியாக சால்மோனெல்லா என்டெரிக்கா என்டெரிக்கா டைஃபி, இதற்குப் பிறகு அழிக்கப்படுவதை எதிர்க்கும் வகையில் தனது வடிவத்தை மாற்றிக் கொண்டு விழுங்கணுக்களில் தங்குவதற்கு ஏற்றால் போல மாறிவிடுகிறது. இதனால் அவை காம்ப்ளமெண்ட் மற்றும் நோயெதிர்ப்பு பதிலளிப்பு, பிஎம்என், ஆகியவற்றால் அழிக்க முடியாத அளவிற்குத் தடுப்பாற்றல் கொண்டதாக ஆகிவிடுகிறது. விழுங்கணுக்களினுள் இருக்கும் போது நிணநீர்ச்சுரப்பி கணுக்கள் மூலமாக கிருமி பரவத் தொடங்குகிறது. இதன் மூலம் அவற்றிற்கு நுண்வலையக தோலிய மண்டலம் (ரெடிகுலோஎண்டோதிலியல்) மற்றும் உடம்பின் மற்ற பல பாகங்களைச் சென்றடைய வழி கிடைக்கிறது. இந்த உயிரினம் அதனுடைய புறச்சுற்று இழைகளால் நகரக்கூடியதாக இருந்து ஒரு கிராம்-எதிர்மறை சிறிய கோலுருக்கிருமியாக இருக்கிறது. இந்த நுண்ணுயிரி37 °C மனித உடல் வெப்பநிலையில் சிறந்து வளர்கிறது.
அறிகுறிகள்
thumb|right|250px|குடற்காய்ச்சல் நிகழ்வு♦ தீவிரமாக பரவக்கூடிய ♦ நோய்ப்பரப்பு அதிகமான ♦ ஆங்காங்கே காணப்படும் நிகழ்வுகள்
குடற்காய்ச்சல் இருந்தால், மெதுவாக அதிகரிக்கும் காய்ச்சல்40 °C, அதிகப்படியாக வியர்த்தல், இரைப்பை குடலழற்சி மற்றும் இரத்தம் வராத வயிற்றுப்போக்கு ஆகியவை காணப்படும். சில நேரங்களில் தட்டையான இளஞ்சிவப்பு நிறப் புள்ளிகள் கொண்ட படைகள் காணப்படலாம்.
பொதுவாக, சிகிச்சை அளிக்கப்படாத குடற்காய்ச்சலின் போக்கு, ஒவ்வொன்றும் சுமார் ஒரு வாரம் நீடிக்கக் கூடிய நான்கு தனிப்பட்ட நிலைகளாகப் பிரிக்கப்படுகிறது. முதல் வாரத்தில் மெதுவாக அதிகமாகும் காய்ச்சலோடு குறை-இதயத் துடிப்பு (பிராடிகார்டியா), உடல் சோர்வு, தலைவலி மற்றும் இருமல் ஆகியவை இருக்கும். நான்கில் ஒருவருக்கு, மூக்கில் இருந்து இரத்தம் வரும் (எபிஸ்டேக்ஸிஸ்) மற்றும் அடி வயிற்று வலி இருக்கக் கூடிய வாய்ப்பும் உண்டு. ல்யூகோபினியா அதாவது சுற்றுகின்ற இரத்த வெள்ளை அணுக்களின் எண்ணிக்கை குறைதலும் ஈஸினோபீனியா, மற்றும் வடிநீர்ச்செல்லேற்றம், ஆகியவற்றுடன் ஒரு நேர்மறை டையசோ எதிர்விளைவு மற்றும் சால்மனெல்லா டைஃபீ அல்லது பாராடைஃபீக்கு இரத்த வளர்சோதனைகள் நேர்மறை முடிவுகளைக் காண்பிக்கின்றன. முதல் வாரத்தில் செய்யப்படும் வீடால் சோதனை எதிர்மறையாக இருக்கும்.
தொற்றின் இரண்டாவது வாரத்தில், நோயாளி 40 °Cடிகிரி செல்ஸியஸ் செல்லும் உயர்வெப்பக் காய்ச்சலில் குப்புறப் படுத்துக் கிடப்பார். மேலும் இருதட்டலையுடன் கூடிய குறை இதயத் துடிப்பு (நாடித்துடிப்பு பிரிதல்) ஆகியவை காணப்படும். உளக்குழப்பம் அடிக்கடி இருக்கும், அவ்வப்போது சாந்தமாகவும், சில சமயம் எரிச்சலுடனும் காணப்படுவர் இந்த உளக்குழப்பத்தின் காரணமாக குடற்காய்ச்சலுக்கு “பதற்றக் காய்ச்சல்” என்ற பெயரும் வழங்கப்படுகிறது. மூன்றில் ஒரு பங்கு நோயாளிகளுக்கு அடிவயிற்றிலும், மார்பின் அடியிலும் இளஞ்சிவப்பு (ரோஸ்) புள்ளிகள் தோன்றும் நுரையீரலின் அடியில் கீச்சொலி இருக்கும். அடி வயிறு விரிவடைந்து கீழ் வலது புறத்தில் அடியில் வலியோடு இரைச்சலும் கேட்கும். இந்த நிலையில் வயிற்றுப் போக்கு ஏற்படலாம்: ஒரு நாளில் 6-8 முறை வரை வெளியேறுதல், பச்சை நிறத்தில் பட்டாணி ரசம் போன்ற ஒரு வாசனையுடன் இருக்கும். மலச்சிக்கலும் அடிக்கடி ஏற்படலாம். மண்ணீரல் மற்றும் நுரையீரல் விரிவடைந்தும் (ஹெபடோஸ்ப்ளனோமெகலி), மென்மையானதாகவும் இருக்கும். நுரையீரலில் அமில மாற்றங்களும் அதிகரிக்கும். இந்த கட்டத்தில் ஆண்டிO மற்றும் ஆண்டிH எதிர்பொருள்களுடனான வீடால் எதிர்விளைவு மிகவும் நேர்மறையாக இருக்கும். இரத்த வளர்சோதனைகள் சில நேரங்களில் இக்கட்டத்தில் தொடர்ந்து நேர்மறையாகவே இருக்கின்றன. (இந்த காய்ச்சலின் முக்கிய அறிகுறி என்னவென்றால், முதல் மற்றும் இரண்டாவது வாரத்தில் மதிய வேளையில் காய்ச்சல் அதிகமாவதாகும்.)
குடற்காய்ச்சலின் மூன்றாவது வாரத்தில் பல வகையான பிரச்சனைகள் உருவாகலாம்.
காய்ச்சல் அதிகமாக இருந்துகொண்டே இருக்கும் மற்றும் 24 மணி நேரத்தில் வெப்ப மாற்றங்கள் மிகக் குறைவாகவே இருக்கும். நீர் வற்றிப்போகும் காரணத்தால் நோயாளி மனக் குழப்பத்தோடு இருப்பார் (குடற்காய்ச்சல் நிலை). மூன்றாவது வாரத்தின் முடிவில் காய்ச்சல் குறையத் தொடங்குகிறது (டெஃபர்வெசன்ஸ்). இது நான்காவது மற்றும் ஐந்தாவது வாரத்திலும் தொடரும்.
நோய் அறுதியிடல்
ஏதாவது இரத்தம், எலும்புச் சோறு மற்றும் மல பரிசோதனை மற்றும் வீடால் சோதனை (O-சோமாடிக் மற்றும் H-கசையிழை ஆண்டிஜன் ஆகியவற்றிற்கு எதிரான சால்மோனெல்லா எதிர் பொருட்களின் தெரிவது) மூலம் நோய் கண்டறியப்படுகிறது. தீவிர தொற்று நோய்களில் மற்றும் அவ்வளவு செல்வமில்லாத நாடுகளில், வீடால் சோதனை மற்றும் இரத்த வளர்சோதனை முடிவுகளுக்காக காத்திருக்கும் போது, மலேரியா, பேதி அல்லது மூச்சுக்குழலழற்சி ஆகியவற்றை ஒதுக்கிய பிறகு, குளோராம்ஃபெனிசால் உடனான மருத்துவ சோதனை நேரம் பொதுவாக எடுத்துக்கொள்ளப்படும்.
"குடற்காய்ச்சல்" (எண்டரிக் ஃபீவர்) என்ற சொல் குடற்காய்ச்சல் மற்றும் இணைகுடற்காய்ச்சல் இரண்டையும் குறிக்கிறது.
சிகிச்சை
எதிர்ப்புத்திறன் பொதுவாக இல்லாத போது சிப்ரோஃபுளோக்ஸாசின் போன்ற ஃபுளோரோக்யூனோலோன் சிகிச்சை தேர்ந்தெடுக்கப்படும். இல்லையெனில், செஃப்டிரியாக்ஸோன் அல்லது செஃபோடாக்ஸைம் போன்ற மூன்றாவது தலைமுறை, செஃபலோஸ்போரின் முதல் தேர்வாக இருக்கும். செஃபிக்ஸைம் என்பதும் பொருத்தமான வாய்வழி மாற்று மருந்தாகும்.
குடற்காய்ச்சல் பெரும்பாலான நோயாளிகளில் உயிருக்கு ஆபத்தை ஏற்படுத்தாது. வளர்ந்த நாடுகளில் குடற்காய்ச்சலுக்கு சிகிச்சை அளிக்க ஆம்பிசிலின், குளோராம்ஃபெனிகோல், டிரைமீதோபிரிம்-சல்ஃபாமீதோக்ஸாசோல், அமோக்ஸிசைலின் மற்றும் சிப்ரோஃபுளோக்ஸாசின் போன்ற நுண்ணுயிர் எதிர் பொருள் மருந்துகள் உபயோகப்படுத்தப்படுகிறது. நுண்ணுயிர் எதிர் பொருள் மருந்துகளோடு ஏற்ற நேரத்தில் சிகிச்சை அளிப்பது நோயாளி இறப்பதற்கான விகிதத்தை சுமார் 1 சதவீதமாக குறைக்கிறது.
சிகிச்சை அளிக்காமல் இருந்தால், குடற்காய்ச்சல் 3 வாரத்தில் இருந்து ஒரு மாதம் வரை இருக்கும். சிகிச்சை அளிக்கப்படாத நோயாளிகளில் 10 சதவீதத்திலிருந்து 30 சதவீதம் வரையானவர்களுக்கு மரணம் ஏற்படுகிறது. ஆயினும் சில சமுதாயங்களில் நோயாளி இறப்பு விகிதம் 47 சதவீதம் வரைக் கூட இருக்கலாம்.
எதிர்ப்பாற்றல்
ஆம்பிசிலின், குளோராம்ஃபெனிகோல், டிரைமீதோபிரிம்-சல்ஃபாமீதோக்ஸாசோல் மற்றும் ஸ்ட்ரெப்டோமைசின் ஆகியவற்றிற்கு எதிர்ப்பாற்றல் இப்போது பொதுவாக இருப்பதால், கடந்த 20 வருடங்களாக இந்த மருந்துகள் முதல் நிலை சிகிச்சைக்காக உபயோகப்படுத்தப்படுவதில்லை. இந்த மருந்துகளுக்கு எதிர்பாற்றல் இருக்கும் குடற்காய்ச்சல் பலமருந்து எதிர் குடற்காய்ச்சல் என்றழைக்கப்படுகிறது. (MDR குடற்காய்ச்சல்).
குறிப்பாக இந்திய துணைகண்டத்திலும், தென்கிழக்கு ஆசியாவிலும் சிப்ரோஃபிளோக்ஸாசின் எதிர்ப்பு, வளர்ந்து வரும் பிரச்சனையாக உள்ளது. தென் அமெரிக்கா, இந்தியா, பாகிஸ்தான், வங்கதேசம், தாய்லாந்து அல்லது வியட்னாம் ஆகிய நாடுகளில் இருந்து வரும் குடற்காய்ச்சல்களுக்கு சிப்ரோஃபிளோக்ஸாசின் மருந்தை முதல் நிலையாக உபயோகிப்பதை பல மையங்கள் தவிர்த்து வருகின்றன. இந்த நோயாளிகளுக்கு பரிந்துரைக்கப்பட்ட முதல் நிலை சிகிச்சை செஃப்டிரியாக்ஸோன் ஆகும். எதிர்பாற்றலுடைய மக்களில் செஃப்டிரியாக்ஸோன் மற்றும் ஃபுளோரோக்யூனோலோன் மருந்துகளை விட அசித்ரோமைசின் சிறப்பானது என்றும் பரிந்துரைக்கப்படுகிறது. செஃப்டிரியாக்ஸோனோடு ஒப்பிடும் போது அசித்ரோமைசின் நோய் மறுபடி தாக்குவதை கணிசமாகக் குறைக்கிறது.
சிப்ரோஃபிளோக்ஸாசின் ஏற்புத்திறன் குறைகின்றதைப் பற்றிய பரிசோதனைக் கூட சோதனையில் ஒரு தனிப்பட்ட பிரச்சனை உள்ளது: தற்போதைய பரிந்துரைகள் என்னவெனில், தனிப்பாடுகள் ஒரே நேரத்தில் சிப்ரோஃபிளோக்ஸாசின் (CIP) மற்றும் நாலிடிக்ஸிக் அமிலம் (NAL) ஆகியவற்றிற்கு சோதனை செய்யப்பட வேண்டும். CIP மற்றும் NAL இரண்டிற்கும் உணர்திறன் உள்ள தனிப்பாடுகளை “சிப்ரோஃபிளோக்ஸாசின் உணர்திறன் உடையது” என அறிவிக்க வேண்டும் மற்றும் CIP உணர்திறன் உடைய ஆனால் NAL உணர்திறன் இல்லாதவற்றை “சிப்ரோஃபிளோக்ஸாசின் உணர்திறன் குறைவானவை” என்றும் அறிவிக்கவேண்டும். ஆயினும் 271 தனிப்பாடுகளில் பகுப்பாய்வு செய்த போது சிப்ரோஃபிளோக்ஸாசின் ஏற்புத்திறன் குறைபாடுள்ள 18% தனிப்பாடுகளை (MIC 0.125–1.0 மிகி/l) இந்த முறையில் கண்டுபிடிக்க இயலவில்லை. இந்த சிக்கலை எவ்வாறு தீர்ப்பது என்றும் தெரியாமல் உள்ளது. உலகில் (மேற்கத்திய நாடுகள் உட்பட) உள்ள பெரும்பாலான பரிசோதனை கூடங்கள் டிஸ்க் சோதனை முறையை நம்பி உள்ளன மேலும் அவைகளால் எம்ஐசி(MIC)க்காக சோதனை செய்யமுடியாது.
தடுப்புமுறை
thumb|டெக்சாஸ், சான் அகஸ்டின் பள்ளியில் மருத்துவர் குடற்காய்ச்சல் தடுப்புமருந்து வழங்குகிறார்.
குடற்காய்ச்சலை தடுக்க சுகாதாரம் மற்றும் சுத்தம் ஆகியவையே மிக முக்கியமான வழிகள் ஆகும். குடற்காய்ச்சல் விலங்குகளைத் தாக்காது ஆகையால் பரவுதல் மனிதர்களிடமிருந்து மனிதர்களுக்கு நடக்கிறது. மனித மலம் அல்லது சிறுநீர், உணவு அல்லது குடி நீரோடு தொடர்பு கொள்ளும் வகையில் உள்ள சூழ்நிலைகளிலேயே குடற்காய்ச்சல் பரவுகிறது. பாதுகாப்பான முறையில் உணவு தயார் செய்வது மற்றும் கைகளை சுத்தம் செய்வது ஆகியவை குடற்காய்ச்சலைத் தடுக்க மிகவும் முக்கியமானவையாகும்.
குடற்காய்ச்சலைத் தடுக்க உலக சுகாதார நிறுவனம் தற்போது இரண்டு தடுப்பூசிகளை பரிந்துரைக்கிறது: இவை உயிருள்ள வாய்வழி TY21a தடுப்புமருந்து (விவோடிஃப் பெர்னா என விற்கப்படுவது) மற்றும் ஊசி மூலம் போடக்கூடிய குடற்காய்ச்சல் பாலிசாக்கரைட் தடுப்பூசி (சனோஃபி பேஸ்சரால் டைஃபிம் Vi என்றும் கிளாக்ஸோ சிமித்கிளைன் நிறுவனத்தால் டைஃபெரிக்ஸ் என்றும் விற்கப்படுகிறது). இரண்டும் 50 சதவீதத்திலிருந்து 80 சதவீதம் வரை தடுப்பாற்றல் உடையது மற்றும் குடற்காய்ச்சல் அதிகம் உள்ள நாடுகளுக்கு பயணம் செய்பவர்களுக்கு இவை பரிந்துரைக்கப்படுகிறது. புதிய முறைகள் கையாளப்பட முடியாத நாடுகளில் இன்னும் பழைய முழு-செல் தடுப்பு மருந்து புழக்கத்தில் உள்ளது, ஆனால் இந்த தடுப்பு மருந்து இப்போது பரிந்துரைக்கப்படுவதில்லை. இதற்கு உள்ள அதிகப்படியான பக்க விளைவுகளே இவை பரிந்துரைக்கப்படாததற்கான காரணமாகும். (முக்கியமாக ஊசி இடப்பட்ட இடத்தில் வலி மற்றும் வீக்கம்).
thumb|குடற்காய்ச்சல் நுண்ணுயிர் (பாக்டீரியா) ஒரு நீர் கிணறை பாதிக்கும் பல்வேறு வகைகள் பற்றிய 1939 கருத்துப் படம் (நடுவில்)
பரவுதல்
பொது சுகாதார நிலைகள் மற்றும் மோசமான சுகாதாரப் பழக்கங்கள் மூலமாக சில நேரங்களில் மலம் உண்டு வாழும் பறக்கும் பூச்சிகள் நுண்ணுயிர் கிருமியை பரப்பலாம். மக்களை மலம் கழித்தபின் மற்றும் உணவுப் பொருட்களை தொடுவதற்கு முன் கைகளை சுத்தம் செய்ய ஊக்கப்படுத்தும், பொதுக் கல்வி பிராச்சாரங்கள், இந்த நோய் பரவாமல் கட்டுப்படுத்துவதில் முக்கியமான ஒரு அம்சத்தை வகிக்கின்றன. அமெரிக்க நோய் கட்டுப்படுத்துவதற்கான மையத்தின் புள்ளி விவரப்படி, குடி நீரில் குளோரின் கலக்கப்படுவதன் மூலம் குடற்காய்ச்சல் பரவுவது மிக அதிக அளவில் அமெரிக்காவில் குறைக்கப்பட்டுள்ளது.
ஒரு நபர், குடற்காய்ச்சலின் எந்த அறிகுறிகளும் இல்லாமல் நோயை பரப்பக் கூடியவராக இருக்கலாம். அதாவது எந்த அறிகுறியும் இருக்காது ஆனால் மற்றவருக்கு நோய்த்தொற்றை ஏற்படுத்தலாம். நோய் கட்டுபாட்டு மையங்களின் படி, குடற்காய்ச்சலால் பாதிக்கப்பட்டவர்களில் 5% மக்கள் உடல் சரியான பிறகும் குடற்காய்ச்சல் நோயை பரப்பக் கூடியவராக இருக்கின்றனர் என்பதாகும். அறிகுறியில்லாமல் நோய் பரப்பியவர்களில் மிகப் பிரபலமானவர் மேரி மல்லான் (“குடற்காய்ச்சல் மேரி” என பொதுவாக அழைக்கப்படுபவர்). இந்த இளம் சமையல்காரர் 53 பேருக்கு இந்த நோயை பரப்பினார், அதில் 3 பேர் இறந்து விட்டனர். ஆரோக்கியமாக இருந்தும் ஒரு "பெரும் நோயை பரப்பியவர்களில்", மல்லான் முதலாவது நபர் ஆவார்.
மேலும் குடற்காய்ச்சல் நோயாளிகள் உருவாகாமல் இருக்க பல பரப்பு-தன்மையுடையவர்கள் தனி அறையில் வெளியே விடப்படாமல் அடைக்கப்பட்டனர். மனநிலை அடிக்கடி மிக மோசமடைந்து அவர்கள் இருந்த இடம் காரணமாக பைத்தியமாகவே ஆனார்கள்.
புறப்பரவியல்
வருடத்தில் 1.6 முதல் 3.3 கோடி வரையுள்ள நோயாளிகள், 5,00,000 முதல் 6,00,000 வரை மரணங்களை ஏற்படுத்தும் அதி-நோய்ப்பரவல் இடங்களில், குடற்காய்ச்சல் நோயை உலக சுகாதார நிறுவனம் மிகத் தீவிரமான பொது ஆரோக்கியப் பிரச்சனையாக அறிவித்துள்ளது. இந்நோய் குழந்தைகளையும் 5 முதல் 19 வயது வரை உள்ள இளம் வாலிபர்களையும் அதிகமாக தாக்குகின்றது.
வேற்றுப்பண்புடைய நன்மை
குடற்காய்ச்சலைப் போலல்லாமல் வேற்றுப்பண்புடைய நன்மை இருப்பதால் நீர்ப்பை இழைப்பெருக்கம் தற்போதைய அளவுகளுக்கு (UKவின் 1600ல் ஒருவருக்கு) உயர்ந்திருக்கலாமென்று எண்ணப்படுகின்றது. CFTR புரதமானது இரண்டு நுரையீரல்களிலும் குடலுக்குரிய மேலணியிலும் காணப்பட்டு, CFTR புரதத்தின் விகாரமான நீர்ப்பை இழைப்பெருக்க வடிவம், குடலுக்குரிய மேலணி வழியாக குடற்காய்ச்சல் நுண்ணுயிரி உடலுக்குள் செல்வதை தடுக்கிறது.
வரலாறு
சுமார் கி.மு. 430-426 ல் குடற்காய்ச்சல் என சிலர் நம்பிய, ஒரு கொடுமையான கொள்ளைநோய், ஏதென்ஸ் நகரின் தலைவன் பெரிகில்ஸ் உட்பட மூன்றில் ஒரு பங்கு மக்கள் தொகையை அழித்ததாகக் கருதப்படுகிறது. பண்டைய உலகில் தன்னுடைய ஆதிக்கத்தை காட்டக் கூடிய ஏதென்ஸ் நகரின் பொற்காலம் எனக் கருதப்பட்ட பெரிகில்ஸின் ஆட்சி முடிவுக்கு வந்து, பலம் ஏதென்ஸிலிருந்து ஸ்பார்டா நகருக்குச் சென்றது. பண்டைய வரலாற்று நிபுணர் தூசிடைட்ஸ் இந்நோயால் பாதிக்கப்பட்டார், ஆனால் அவர் பிழைத்து இந்த கொள்ளைநோயைப் பற்றி எழுதினார். அவரது எழுத்துகளே இந்த நோய்வெடிப்பைப் பற்றிய முதல் ஆதாரங்கள் ஆகும். இந்த கொள்ளை நோயின் காரணம் பல காலங்களாக விவாதிக்கப்பட்டு வருகிறது. நவீன அறிஞர்கள் மற்றும் மருத்துவ விஞ்ஞானிகள் தொற்று நோய் டைஃபஸ் தான் இதற்கு காரணம் என கருதினர். ஆயினும், 2006 ஆம் ஆண்டில் நடத்தப்பட்ட ஒரு ஆய்வில், குடற்நோய்க்கு காரணமான நுண்ணுயிர் கிருமி போன்ற அமைப்புடைய DNA தொடரை கண்டறிந்தனர். விஞ்ஞானிகள் இந்த கண்டுபிடிப்பை மறுத்தனர். பல் கூழில் இருந்து எடுக்கப்பட்ட DNAவில் பல முறைசார்ந்த தவறுகள் இருப்பதாக அவர்கள் கருதினர். மோசமான சுகாதார பழக்கங்கள் மற்றும் பொது சுகாதார நிலைகள் ஆகியவற்றின் காரணமாகவே இந்த நோய் பொதுவாக பரவுகிறது; பேசப்பட்டுக் கொண்டிருக்கும் இந்த கால கட்டத்தில், அட்டிகாவின் ஒட்டு மொத்த மக்கள் தொகையும் ஒரு பெரிய சுவரின் பின் கூடாரங்களில் வாழ்ந்தனர்.
இந்த காய்ச்சலுக்குப் பல பெயர்கள் வழங்கப்பட்டன. வாயுக் காய்ச்சல், அடிவயிற்றுக் காய்ச்சல் (டைஃபசு), குழந்தை தணிந்தேறும் காய்ச்சல், மெதுவான காய்ச்சல், பதற்றக் காய்ச்சல், பைதோஜெனிக் காய்ச்சல் போன்ற பெயர்கள் வழங்கப்படுகின்றன. "டைஃபாய்டு" என்ற பெயர் டைஃபசு என்ற வார்த்தையிலிருந்து லூயிஸ் என்பவரால் 1829ம் ஆண்டு வழங்கப்பட்டது.
thumb|ஒரு மருத்துவமனை படுக்கையில் மேரி மல்லான் (“குடற்காய்ச்சல் மேரி")1907ல் குடற்காய்ச்சல் பரப்புபவர் எனும் காரணத்துக்காக வலுக்கட்டாயமாக அவர் 3 வருடங்களாக தனிமைப்படுத்தப்பட்டார். பின்னர் மறுபடியும் 1915ல் இருந்து 1938ம் ஆண்டு அவர் இறக்கும் வரை தனிமைப்படுத்தப்பட்டார்.
19ம் நூற்றாண்டின் முடிவில் சிகாகோ நகரில் குடற்காய்ச்சலினால் ஏற்படும் உயிரிழப்பு விகிதம் சராசரியாக ஒரு வருடத்திற்கு 1,00,000 பேரில் 65 பேராக இருந்தது. 1891 ஆம் ஆண்டு மிக மோசமான ஆண்டாக இருந்தது. இந்த ஆண்டில் உயிரிழப்பு 1,00,000 மக்களில் 174 பேராக இருந்தது. குடற்காய்ச்சல் மேரி என்றும் அழைக்கப்படும் மேரி மல்லான், மிகவும் பரவலாக பேசப்பட்ட நோய்ப்பரப்புவர் ஆவார். ஆனால் அவர் தான் மிகுந்த சேதத்தை ஏற்படுத்தினார் என்று இல்லை. 1907ஆம் ஆண்டில், கண்டறியப்பட்டு மற்றும் தடயப்படுத்தப்பட்ட முதல் அமெரிக்க நோய் பரப்புபவர் இவர் தான். இவர் நியூயார்க் நகரில் சமையல்காரராக இருந்தார். பல நூறு மக்களுக்கு இந்த நோய் தொற்று ஏற்படுவதற்கான முக்கிய காரணமாக இவரை பலர் கருதினர். நாற்பத்தி ஏழு நோயாளிகளுக்கும் மூன்று மரணங்களுக்கும் இவரோடு நெருங்கிய தொடர்பு உண்டு. பொது சுகாதார அதிகாரிகள் அவர் அவருடைய சமையல் வேலையை விட வேண்டும் அல்லது அவரது பித்தப்பை அகற்றப்பட வேண்டும் என்று கூறினர். மேரி தனது வேலையை விட்டு விட்டார் ஆனால் வேறு பெயரில் மறுபடியும் வேலைக்கு சேர்ந்தார். மற்றுமொரு முறை குடற்காய்ச்சல் பரவத் தொடங்கிய போது அவரைக் கைது செய்து தொற்றுநோய் ஒதுக்கிடத்தில் அவரைத் தனிமைப்படுத்தினர். 26 வருடங்கள் தனிமைப்படுத்தப்பட்ட நிலையிலிருந்த பின்னர் நுரையீரல் அழற்சியால் இறந்தார்.
1897ம் ஆண்டு, ஆல்முரோத் எட்வர்டு ரைட் ஓர் ஆற்றல் வாய்ந்த தடுப்பு மருந்தைக் கண்டுபிடித்தார். 1909ம் ஆண்டு ஃப்ரெட்ரிக் எஃப்.ரசல் எனும் அமெரிக்க இராணுவ மருத்துவர், ஒரு அமெரிக்க குடற்காய்ச்சல் தடுப்பு மருந்தைக் கண்டுபிடித்தார். இரண்டு வருடங்கள் கழித்து மொத்த இராணுவத்துக்கே நோயெதிர்ப்புக்காக தடுப்பூசி போடப்பட்ட முதல் தடுப்பூசி நிகழ்ச்சி இவரது தான். அமெரிக்க ராணுவத்தில் நோய் விகிதம் மற்றும் இறப்பு விகிதத்துக்கு குடற்காய்ச்சல் மிக முக்கியமான காரணமாக இருந்தது இதன் மூலம் தவிர்க்கப்பட்டது.
பொது சுகாதாரம் மற்றும் சுகாதாரத்தில் ஏற்பட்ட முன்னேற்றங்கள் மற்றும் தடுப்பூசிகளின் காரணமாக 20ம் நூற்றாண்டின் முதல் பாதியில் பல வளர்ந்த நாடுகளில் குடற்காய்ச்சலின் விகிதம் வெகுவாகக் குறைந்தது. 1942 ஆம் ஆண்டில் மருத்துவ பயிற்சியில் நுண்ணுயிர் எதிர்பொருட்கள் அறிமுகப்படுத்தப்பட்டதன் காரணமாக, இறப்பு விகிதம் வெகுவாகக் குறைந்தது. தற்போது, வளர்ந்த நாடுகளில் குடற்காய்ச்சல் அளவு 10,00,000 பேரில் 5 பேராக உள்ளது.
2004-05ல் காங்கோ ஜனநாயகக் குடியரசில் ஏற்பட்ட நோய் பாதிப்பில் 42,000 நோயாளிகள் மற்றும் 214 மரணங்கள் பதிவு செய்யப்பட்டது.
19ம் நூற்றாண்டில் ஃபிரான்ஸ் நாட்டில் குடற்காய்ச்சல் சுவேட் மில்லியார் என்றும் அறியப்பட்டது.
இந்த நோயால் பாதிக்கப்பட்ட பிரபலமானவர்கள்
இந்த நோயால் பாதிக்கப்பட்ட பிரபலமானவர்களில் சிலர்:
புற இணைப்புகள்
பகுப்பு:தொற்று நோய்கள்  பகுப்பு:கூகுள் தமிழாக்க மருத்துவக் கட்டுரைகள் பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
Typhus (morbus)
நடமாடும் நூலகம்
நடமாடும் நூலகம் (mobile library அல்லது Bookmobile) என்பது புத்தகங்களை அனைவரும் படிக்கும் வகையில் அவர்களிடம் கொண்டு சேர்ப்பதற்காக புத்தகங்களை வண்டி கொண்டு எடுத்துச்செல்வதாகும். ஆனால் நடமாடும் நூலகம் என்பது கண்டிப்பாக வண்டி கொண்டு தான் இருக்கவேண்டும் என்ற அவசியமில்லை, ஆனால் வளரும் நாடுகளில் வண்டி இல்லாமலும் நடமாடும் நூலகங்கள் இருக்கின்றன. ஒரு பெரிய வண்டியில் புத்தங்களை அலமாரியில் அடுக்கி வைத்துக்கொண்டு செல்லும் ஒரு முறையாகும்.
வரலாறு
பிரிட்டிஷ் வோர்க்மேன் என்ற நாளிதழ் முதன் முதலில் பிப்ரவரி 1ஆம் தேதி 1857ல் நடமாடும் நூலக முறையை அறிமுகப்படுத்தினர்.
தமிழகத்தில் நடமாடும் நூலகம்
மன்னார்குடி, மேலவாசல் கிராமத்தை சேர்ந்த கனகசபை பிள்ளை என்பவர் நடமாடும் நூலகத்தினை உருவாக்கியுள்ளார். இது தற்போது தஞ்சை தமிழ் பல்கலைக்கழகத்தில் உள்ளது. இது 1931ல் இந்தியாவின் நூலக அறிவியலின் தந்தை எனப்படும் ச.இரா.அரங்கநாதன் என்பவரால் துவக்கப்பட்டது.
மேற்கோள்கள்
பகுப்பு:கல்வி பகுப்பு:நூலகங்கள் பகுப்பு:நூலகவியல்
புட்டாயகூடம்
, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு போலவரம் சட்டமன்றத் தொகுதியிலும், இந்திய பாராளுமன்றத்திற்கு ஏலூரு மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:மேற்கு கோதாவரி மாவட்டம்
மகேந்திரநாத் முல்லா
கேப்டன் மகேந்திரநாத் முல்லா, இந்திய கப்பற்படையைச் சேர்ந்த ஐ.என்.எஸ் குக்ரி என்னும் கப்பலின் கேப்டனாக இருந்தவர்.
போர்க்காலப் பணி
இவர் 1971 டிசம்பர் 9 அன்று, இந்தியா - பாகிஸ்தான் போரில் 196 பேருடன் மூழ்கிய கப்பலில் இருந்தவர். ஐ.என்.எஸ் குக்ரி (INS Khukri), அரபிக்கடலில் குஜராத்தில் டையூ பகுதியில் ரோந்துப் பணியில் இருந்த போது பாகிஸ்தானின் டாப்னே வகை ஹாங்கர் என்ற நீர்மூழ்கிக் கப்பலால் குண்டு வீசித் தாக்கப்பட்டது.
குண்டுவீச்சால் தாக்கப்பட்ட ஐ.என்.எஸ் குக்ரி சில நிமிடங்களிலேயே கடலில் மூழ்கியது. கடற்படை அதிகாரிகள் 18 பேர் மற்றும் 178 வீரர்கள் கப்பலுடன் மூழ்கி உயிரிழந்தனர். கடலில் குதித்துத் தப்பித்தோர் 67 பேர். பின்பு உயிர்பிழைத்த கமாண்டர் மனு ஷர்மாவும் அவரது சக அதிகாரி லெப்டினென்ட் குண்டன்மால் ஆகியோரைக் கடலில் தள்ளிவிட்டுத் தப்பிப்போகச் சொன்ன கேப்டன் மகேந்திரநாத் முல்லா தன்னுடைய உயிர் காக்கும் மிதவையையும் தனது இளநிலை அதிகாரிக்குத் தந்து விட்டு மற்ற வீரர்களையும் தன்னால் முடிந்த வரை தப்பிக்க உதவிய பின்னர் கடலின் மேல்தளத்தில் நிதானமாக சிகரெட் புகைத்தபடி கப்பலோடும், தப்பமுடியாத வீரர்களோடும், அதிகாரிகளோடும் தண்ணீரில் மூழ்கி இறந்து "கேப்டன்கள் ஒருபோதும் தமது கப்பலைக் கைவிட மாட்டார்கள்" என்ற நடைமுறை விதியை நிரூபித்தார்
இவ்வீரர்களுக்கு டையூவில் நினைவகம் உள்ளது. ராணுவத்தின் இரண்டாம் உயரிய விருதான ’மஹாவீர் சக்ரா’ விருது இறப்பிற்குப் பின்னர் கேப்டன் மகேந்திரநாத் முல்லாவிற்கு வழங்கப்பட்டது.
மேற்கோள்கள்
பகுப்பு:1971 இறப்புகள்
மையவிசை
மரபார்ந்த விசையிலில் ஒரு பொருளின் மீதான மைய விசை என்பது அப்பொருளையும் விசை செயல்படும் புள்ளியையும் இணைக்கும் \widehat{r} என்ற ஆர வெக்டரின் எண்மதிப்பைப் பொருத்து இருக்கும், மேலும் ஆரத் திசையில் (நேர்க்குறியாகவோ எதிர்க்குறியாகவோ) செயல்படும் ஒரு விசையாகும். அதாவது,
ஓம் பர்வதம்
இந்தியாவிற்கும், நேபாளத்திற்கும் இடையே இந்தியா-நேபாள எல்லையில் உள்ள ஓம் பர்வதம் இந்தியப் பகுதில் "ஓம்" வடிவம் தெரியுமாறும், நேபாளத்தில் மலையின் பின்புறம் தெரியுமாறும் அமைந்துள்ளது. இமயமலைத் தொடரில் 6191 மீ உயரத்தில் அமைந்துள்ள மலையாக ஓம் பர்வதம் அமைந்துள்ளது. இந்த மலைக்கு லிட்டில் கைலாஷ், ஆதி கைலாஷ், பாபா கைலாஷ் மற்றும் ஜோங்லிங்கோங் சிகரம் என்ற பெயர்களும் உண்டு. 'ஓம்' (OM) அல்லது 'அம்' (AUM) என்ற வடிவத்தில் பனி படர்ந்திருக்கும் இந்த மலை இந்து, பௌத்தம் மற்றும் சமண மதங்களுக்கு மிகவும் முக்கியமான இடமாக கருதப்படுகிறது.
மையவிசை
இங்கு என்பது விசை, F என்பது வெக்டர்-மதிப்புடை விசைச்சார்பு , F என்பது ஸ்கேலர்-மதிப்புடை விசைச்சார்பு , r என்பது நிலை வெக்டர், ||r|| என்பது அதன் எண்மதிப்பு, மேலும்   = r/||r|| அதன் ஓரலகு வெக்டர். மைய விசை இரு-பரிமாணத்திலோ முப்பரிமாணத்திலோ வரையறுக்கப்படும்.
ஓம் பர்வதம்
புனித நிலை
இம்மலையிலுள்ள பனிப்படிவு வடிவம் இந்துக்களால் புனிதமாகக் கருதப்படும் ஓம் (ॐ) என்ற வடிவத்தை ஒத்திருக்கிறது. அதன் தோற்றம் திபெத்தில் உள்ள கயிலை மலையை ஒத்திருக்கிறது. ஓம் பர்வத்தின் அருகில் இந்துக்களுக்குப் புனிதமான பார்வதி ஏரி மற்றும் ஜோலிங்க்கோங் ஏரிகள் அமைந்துள்ளன.
மையவிசை
வகைகள்
வட்டவடிவமான ஒருபதையில் சீராக சுழன்று கொண்டிருக்கும் ஒருபொருளின் வேகம் மாறாதிருந்த போதிலும் அப்பொருளின் திசைத் தொடர்ச்சியாக மாறிக்கொண்டே இருக்கிறது.நியூட்டனின் முதல் விதிப்படி அப்பொருளின் மீது ஒரு விசை செயல்பட்டால் அன்றி இது நிகழாது.அந்தப் பொருளுக்கு வட்டப்பாதையில் இயக்கத்தைக் கொடுக்கிற விசை,மையத்தை நோக்கியே செயல்படுகிறது. இவ்விசை மையவிசை எனப்படும்.
ஓம் பர்வதம்
சான்றுகள்
பகுப்பு:பிதௌரகட் மாவட்டம் பகுப்பு:இந்து யாத்திரைத் தலங்கள் பகுப்பு:இந்திய மலைகள்‎
மையவிசை
வகைகள்
இவ்விரு விசைகளும் mv2/r என்பதற்குச் சமமாகும். இங்கு m என்பது பொருளின் நிறையினையும் v என்பது பொருளின் திசைவேகத்தினையும்
r என்பது வட்டப்பாதையின் ஆரத்தினையும் குறிக்கிறது.
ஓம் பர்வதம்
சான்றுகள்
பகுப்பு:உத்தராகண்டத்திலுள்ள மலைகள் பகுப்பு:இமயமலைத் தொடர் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மையவிசை
மேற்கோள்கள்
.